Spoštovani študenti!
Način študija in študijsko gradivo za: 
Predmet na dodiplomskem študiju FE: "Vzporedni sistemi - VS" (zimski semester ZS-2010/11) 
Nosilec predmeta: izr. prof. dr. Roman Trobec, e-mail: roman.trobec@ijs.si
 
Način predavanj v zimskem semestru 2010/11: Predavanja bodo potekala ob sredah v predavalnici PR 15 na Fakulteti za elektrotehniko v Ljubljani. Vaje bodo ob ponedeljkih v Laboratoriju za strojni vid - LIPS, po dogovoru z asistentom dr. Janezom Peršem.
Sporočam Vam, da sem pripravil študijski material in gradivo za izpit skupaj z navodili na spletni strani:

http://pluton.ijs.si/~roman/fe/vs10_11/ . Tu bodo tudi vsa obvestila, npr. "predavanja odpadejo", zato preverite to stran preden greste na predavanja. Za Vaša vprašanja sem dosegljiv na mojem e-naslovu.
 

 

Lep pozdrav in uspešen študij!
Roman Trobec
PODROBNEJŠE INFORMACIJE

Spodaj je podana kratka vsebina predmeta Vzporedni sistemi.
Naslov predmeta: Vzporedni sistemi - VS
Predmet obsega predstavitev vzporedno delujoče računalnikov, ki komunicirajo s sporočili. Obravnavali bomo različne možnosti uporabe več računalnikov, ki so povezani bodisi v več jedrni sistem, namenski računalniški skupek, lokalno računalniško mrežo ali pa v globalni porazdeljen računalnik (grid, cloud). Razčlenjeni bodo posamezni načini medsebojnega povezovanja ter kriteriji za oceno zmogljivosti vzporednega računanja. Študentje bodo rešili nekaj enostavnih praktičnih primerov računalniških simulacij z uporabo medprocesnih komunikacij izvedenih preko deljenega pomnilnika, sistemskih klicev operacijskega sistema ali pa  komunikacijske knjižnice MPI. Cilj predmeta je, da bodo študentje razumeli kako deluje vzporedni računalnik in kje so njegove prednosti in slabosti. Naučili se bodo razviti vzporeden program za reševanje zahtevnejših nalog na več računalnikih. Specializirano predznanje ni potrebno. 

Ključne besede: vzporedno računanje, skupki računalnikov, grid, MPI
Cilji predmeta: Predmet "Vzporedni sistemi – VS bo študentom predstavil:
· pregled področja vzporednega in porazdeljenega računanja, 

· načine medsebojnega povezovanja,
· možnosti uporabe vzporedno delujočih računalnikov,

· reševanje enostavnih praktičnih primerov ter  

· kriterije za oceno zmogljivosti vzporednega računanja. 

Podrobnejša vsebina predmeta: 

	Predavanje 
	Poglavje 
	Literatura 
	Naloge 

	1,2 
	Vzporedne in porazdeljene arhitekture
	PP Ch.1, + P1-uvod.ppt + 
P2-pregled.ppt 
	

	3,4 
	Zasnova vzporednih algoritmov
	PP Ch.2,3, + 
P3 - algoritmi.ppt + obisk Turboinštituta.
	DN 1

	5,6
	Preostanek snovi + Predstavitve DN1 
	
	

	7,8
	Procesi + Medprocesne komunikacije
	Poglavji 2+3+8+9 iz Vs-2004-kovacic.pdf, P4-procesi.ppt 
	

	9,10
	Komunikacijska knjižnica MPI 
	PP Ch. 8 +
P5-MPI-osnove.ppt (86)
	DN 2

	11,12
	Ogled Turboinstituta in računalnika Adria LC 
	
	

	13,14
	Preostanek snovi + Predstavitve DN2 
	
	

	15
	Izpit
	Pred izpitom je treba imeti obe oceni DN in oceno vaj!


Opomba: Vsaka enota predavanja traja dve uri. PP je oznaka za priporočeno literaturo [1]. + pomeni posebej pripravljeno učno gradivo.

Priporočena literatura:
Zaradi lažjega dela sem izbral učne knjige, ki so na voljo v elektronski obliki na Internetu. Iz njih bomo izbrali posamezna poglavja, povezana s tematiko našega predmeta.
1. I.Foster: Designing and Building Parallel Programs, Addison-Wesley, 1996, Network version accessible on: http://www-unix.mcs.anl.gov/dbpp/
2. S. Kovačič: Vzporedni sistemi (študijsko gradivo), EF, november 2004, dosegljivo na: http://vision.fe.unilj.si/classes/VS/arhiv/Vs-2004.pdf 

3. A. Grama, A. Gupta, G. Karypis, V. Kumar: Introduction To Parallel Computing,  Second edition, Addison Wesley, 2003, Notes available on: http://www-users.cs.umn.edu/~karypis/parbook/
Navedene knjige so na voljo pri nosilcu predmeta in v elektronski obliki na internetu. Napisane so za potrebe podobnih predmetov, ki se predavajo na tujih univerzah. 
Potrebno predznanje: Predlagana študijska vsebina je zasnovana avtonomno in namenjena študentom dodiplomskega študija na področjih naravoslovja. Specializirano znanje ni potrebno.

Obveznosti študentov: 

· študij izbranih poglavij iz predpisane literature,

· uspešna predstavitev rezultatov dveh domačih nalog,

· uspešno končanje vaj,

· kratek pismeni test in ustni del izpita.

Izpitni roki za leto 2010/2011 so torej za vas predmet predvideni:

4. 2.; 18. 2.; 

21. 6.
29. 8.

13. 9.

Končna ocena predmeta bo pridobljena iz ocen posameznih obveznosti študentov.

